जल्द ही मुंबई से गोवा का सफर महज 6 घंटे का होगा: नितिन गडकरी | nnilive.com
जल्द ही मुंबई से गोवा का सफर महज 6 घंटे का होगा: नितिन गडकरी
केंद्रीय सड़क परिवहन एवं राजमार्ग मंत्री नितिन गडकरी ने गुरुवार को कहा कि जल्द ही चार लेन वाले एक नए राजमार्ग के निर्माण से गोवा से मुंबई की सड़क यात्रा मात्र 6 घंटे में पूरी होगी. गडकरी ने कहा, “हम कंक्रीट के चार लेन वाले राजमार्ग का निर्माण कर रहे हैं, जिससे गोवा और मुंबई के बीच का सफर केवल छह घंटे में पूरी करना संभव होगा. गडकरी मोरमुगाव पोर्ट ट्रस्ट और गोवा सीपोर्ट प्राइवेट लिमिटेड के बीच एक करार पर हस्ताक्षर के लिए आयोजित एक समारोह में बोल रहे थे.
गडकरी ने गोवा के बेतुल गांव में एक बंदरगाह परियोजना को पड़ोसी राज्यों महाराष्ट्र या कर्नाटक में स्थानांतरित करने का प्रस्ताव भी रखा. हालांकि प्रोजेक्ट को स्थानीय स्तर पर विरोध का सामना करना पड़ रहा है.
उन्होंने कहा कि एक 8 किलोमीटर राजमार्ग का निर्माण भी किया जाएगा जो उत्तरी गोवा में बन रहे मोपा हवाईअड्डे को राष्ट्रीय राजमार्ग 17 से जोड़ेगा. इसकी लागत 300 करोड़ रुपये आएगी.
http://nnilive.com/post/10180